
О Volapükaflens Valöpo ! 


Ћейакап Sirkülapenäda binom fopan! Bagaf telid änunom olis, das 
«Datuval id esedom obe penedi . . .» Sunädo Cifal epenom obe ad sagön, das 
no binom so bäldik! Ho vi! Binob ob it, kel binom bäldik, no-li? Sedob ome 
säkusadi obik ladöfik. 


Äs sevols osi, Cifal Bishop binom slopan ріка latinik as pük bevünetik 
adelik. Рак at no binon fasilik ай lämön e söl Gerald Murphy se pofazif 
Liverpool іп Linglän по süadükom in tefat. Penom:- 


„Ekö sirkülam et lulyelik dönu! Pük latinik binon dönu in vogäd. No kanob 
vitön tikodi, das lanälim nulik tefü pük at debon osi ledesire lucädik vöna. Fovo 
utos, kelos stunükos obi mödo binon nekom licinana balid püka latinik, sevabo: 
Litaliyänapük in studadisin pükas foginik in juls äsi lejuls in län at, pläamü 
tidodems kösömik pro vakenans. Litaliyänapük kobükon dilis valik diletas 
süntagik e gramatikas, kels, та tidans, ledutons 1й рік latinik; Litaliyänik 
binon pük nulädik, kel labon veüti levemik pro obs as Yuropans. Estudob püki 
latinik in jul e pos yels anik äkanob spikön gudiko Litaliyänapüki. No dotob 
völadi tefik onas. Utos, kelos ämaskaros as stud latinik in jul obik äbinon gagot 
voik; ämutobs konyugön, deklinön е miedetön vödis setas diotik äs : «feilans 
ävitoms sagitis nafanas» e somikos. Äbinos ga dil steifülas smilöfik zifalejulas 
ad züpädön julis livätik і ad kotenükön laidäli niverik, das studans mutons 
dalabön xami staböfik in pük latinik. Begö! güflekolös tonodasirkoti !! 
(= discus).” 


Jinos, das söl Murphy binom slopan ni püka latinik, ni Volapüka, ni 
Sperantapüka, ni ela Interlingua! 


Valikosi Gudikün Oles ed Olikanes l 


С 

РОК LATINIK Al LIFÖL 
ҒА 5. N. KALEGIN 


Dabinon ced ti valöpo dasumöl, das pük latinik binon pük 
deadik, bi Romän, kö äspikoy püki latinik ya vönao no plu dabinon. 


Pos däfal Romäna Vesüdik dü yeltum lulid, pük oka ämuton 
deadön, bi Lamporän Lofüdik Büzantänik äbinon polan kuliva Grikänik. 
Jenöfo pük latinik spikotälik äfinon as pük somik, e su stab ota püks 
votik defomons, as sam püks "пиіік" penemöl : Litaliyänik, Fransänik, 
Spanyänik e votiks. 


Ye kiöpao erigon-li pük latinik Zänodatimäda, medü kel 
tumots lautotas nolavik e godaviks pädunons äsi milots setülas e 
poedotas ? 


Verat binon, das pük latinik no lölöfiko ideadon. Fom 
literatavik äfövon e pägebon nog sekaliegiko dü plu ka yels mil as pük 
bevünetik, bü valikos in nolav. Ab по te äpenoy те pük at, ab id 
äspikoy. In tidöps löpikum mödik tidod pädunon te medü рік latinik; 
medü pük at kult pädunon, e klüliko medü pük latinik äspodoms 
nolavans. 





Sekü atos, dü tim at pük äfövon ad daglofön. E gebäd at 
literatava latinik äbinon kod gemoteda püka me sinif veratik vöda, 
sevabo : su stab foma literatavik, да yelmils mödik dakipöla, 
ägemotedon рік pöpedik. E fümiko Zänodatimäd äpledon rouli, 
sosus äprimoy ad gegolön lü Vönädot, ai plu lü püks vönädik e lü 
lautots fa poedans gretik yelas vönädik. 


Anu kanoy sagön, das atos äbinos bü tim lunik, nog dü 
Zänodatimäd; posä äkömon timäd votik, ven Fransänapük ädareigon 

е рік latinik tio päglömon. Yeltums degjölid - degzülid äbinons 
yeltums nuläda e mödikos ägolos pödio. Pük latinik päplaädon fa 
püks nulik. Ün tim et literatav Fransänik e Deutänik vifiko äprogedon. 


Үе äfövoy ad studön püki latinik in juls löpikum ed in nivers. 
Samo : in zif Paris ädabinon igo "Harat Latinik" sonemik, kö valikos 
ätidos medü pük latinik. Atos temunos nämi lifik e stuniki püka, 
medü kel päjafons lautotis nedeadöfik, kelis äfövoy e fövoy ad 
tradutön jünu. 


Ün tim obas steifüloy ad geblinön püki at ad pagebön pro tefs 
bevünetik. In läns difik vola pabükons gaseds, samo : MAS 
(Fransän), MELISSA (Belgän), VOX LATINA (Deutän) e vödabukis. 
Jafoy lautotis nulik e bükoy bukis. Fovo lautoy lautotis nolavik, 
spodoy, noganükoy kobikamis; radion igo vobon in tef at. 


Nu gekömobsös begö! lü tiäd lartüga oba e datikobsös : 
kanoy-li nemön "pedeadöli” püki, kel уа dü plu ka yels telmil binon 
stum tefas pükik bevünetik, medü kel jafoy literati e fövoy ad 
kosädön Ко milats menas travärü vol lölik? 


No! Pük Іайпік lifon jünu, ab evedon plu ka "рік liföl” - 
evedon suspük, kel duton alikane, kel studon oni ! 

















rrii i An a S a e i a 











YEGIJONIANS 


Odugolob lifi te balna. Jonobös flenöfi lenu, bi по obestepob vegi at 
dönu. (William Penn) 


Ven mus besmilon kati, ekö hog nilo. 
(Spiket Nigeriyänik) 

TÄVAVENTÜR IN KURDÄN (ID) 
FA DOKA! RL MAY 





"No! Halef kuradik oba neai elabom dremäli!" 


Sevälöfiko ätulom lipabalibi okik, kel ädavedon nedeto se hers 
nemödik e deto se hers anik, älumufükom turbani se flom; in säed fom 
smalik e nepinädik oma päjadamagodon so geiliko äs äkanon, ed 
ämufovükom günülis me läten petegölis. Pos preparam at magädabik, 
äsagom fefo : 


"Sagol verati, éfendi (= o söl ledigik), binol man sapikün e krigan 
gretikün Vesüdäna, labol güni fümik ad deidön leoni e beri; dalabol güni, 
se kel kanol jütön nenropiko glöbis mödik; labol i günülis tel, me kels kanoy 
jutön mälna ünü minut bal. Ab ob binob flen e jelodan ola Haci Halef Omar 
ed ai pajelodöl fa ob, ebinol sefik äs ai pajelodöl fa Álà e Profetan. Id adelo 
ogaledob gönü ol, dat neflen no okanom dämön heri semik kapa olik!" 


"Spelob atosi," ägespikob vemo fefiko, do töbo äneletob smilili. 
Halef smalik oba äluglorükom viliko, ab äsevob dönu, das äkanob konfidön 
omi in tef alik. Ya omaifüköl dönu mudi ad glorükön oki it, päropom fa 
kompenan obsik. 


llüvobs Jirvanavilagi ya dü gödalit e pikompenobs fa Jeiq ona su dilil 
vega. Nu lofüd pianiko ivedon litikum ed anu stral balid sola suixänöl 
äfliton bei obs аа litükön vatis Пита Zab me lits Іепіаік. Nu dugan obas 
äbunom ае jevod, äkienom ko logod Ійоай lofüd ed ävogädom, setenüköl 
bradis : 

"la jems, ìia jems, ia jems! - о 501! о 501! о sol!" 


Äblibom su kiens jüs glöb filik idatovon lölöfiko love horit, poso 
äsuxänom jevodi dönu. 


Pisüpädob, ed äsäkob omi : 


"Binol-li ceside (= leplekan diaba)?" 

"Метоу obis so, о söl," ägespikom, е boso epaudöl, äfovom : 

"Nu fovo no lükonfidol-li obe oli?" 

"Kikodo säkol-li somikosi?" 

"Neai elilol-li menis, kels espikons mu badiko dö obs?" 

"Suvo elilob atosi, ab olükonfidob ole obi dönu. Bevü cesidi eseivob 
menis gudik mödikum, ka bevü cils ela Mohámed e mödikans де Jeiq's e 
Kaval's omas evedoms flens obik." 

Äsuilogedom pesüpädölo. 

"Qodiè (=o büdal) sevol-li cifis e predalis elas cesidi? 

"Si; äkomob dü zäl gretik in Bàdri ed äbinob lotan ela Jeiq Adi." 

"Pardolös, o söl, no däloy, das slaman semik komom dü zäl gretik!" 


"No binob slaman, ab kritan. Ab hiat, dünan oba Haci Halef binon 
Merdal Islam, e dönu ädalom komön." 


Älogob logodi nekredovik ela Ceside ed äsetirädob eli Melek-Taus 
obik (= уба, kel sinifon tonodo "reg hipaf), keli älabob as lagoti іп lefad zü 
särvig dis klot. Anu posä ilogom fomi ota, ävokädom ko stun gretikün : 


"O Melek -Taus, keli lesevans te gudiküns ela Mir Jeiq Qan getoms ai! 
O söl, if verato binol kritan e по ceside, nem ola binon Kara Ben Nemsi !" 


"Enemoy obi soiko in län et." 


"Klu ol, binol-li foginan, kel ekomipol ko obikans ta soldats ela 
Mutésarif di Mósul ?" 


"Si; ven ädedietob obi, el Mir Jeiq Qan ägivom eli Melek-Taus at obe 
as mali daseva, if oneodoböv dünis de ceside ѕеігпік." 

"Qodiè, ceside alik oblümon ad givön lifi oka pro ol, if ulogom mali 
jerikat. Büdolös ai utosi, kelosi osötob dunön; odunob valikosi !" 
"Vipob te, das oblinol obi sefiko lü Zibar-Kurdänans." 


"Ojenos, о söl! 15 flum binon ed us, len jol seaton kelek (= floted 
pemeköl me hikaparaskins pesubladöl), kel opolon obis love vat." 


"Floted duton kime-li?" 


"Nezanum (= cif vilaga) ebumom oni; ye lödan alik vilaga dalom 
gebön oni." 


"Nek votik-li?" 

"Nek." 

"Klu ebinoms vilagilödans, kels is elovevegoms ya bü obs!" 

"Adelo-li?" 

"Si; ekö vegeds nulik jevodas tel. Is deto kelek eseaton ed us 
monitans ekömons. Stags vatöfik äglofons; bü düp ba bal äpodätagons. 
Telans at elaboms kodi kinik ad golön lü jol etflanik-li? Flum binon mied is - 


klu ogoloms te lü Zibar-Kurdänans. Kikodo no monitoms-li ko obs?" 


"Söl - ba binoms mans vilaga votik, u kels ledutoms lü tribüti votik, 
kels fädo te etuvoms flotedi, ed egeboms oni." 


"No; binoms mans tel vilaga olsik. Dünan oba elogom omis, ven 
ämomonitoms." 


Älogedom meditölo fo ok e süpo äseiton nevilädiko nami sui 
gleipäd neifa, kel äbinon vaf soelik oma. 


l: ülapenä їакӧтӧі 

NUNS SE VOL LÖLK 


Nuned pro alans 

Smök dämükon breini e visedäli bäldikanas. Nolavans Britänik 
examoms bäldikanis mältumluldeg ko lifayels mäldeglul u plu ad 
registarön kösömotis onas tefü smök e drin, e ad leigodön onis ko 
visedäl pösodas at. Pos yel bal, degmäldil alik eperon visedäli 
bosik. Fal äbinon jüs folna geilikum lä smökans, ka lä nesmökans u 
smökans büik. Smök läsükon bludaduflumi du veins, kel kanon 
kodön fikulis ladik. 


Geilöp südöfik 

Ma nunod yelik de noganükam bevünetik privatik : el 
"Transparentia," Suomiyän binon län pu rübik in vol. Esumon pladi 
stümik at, keli dü yels kil edalabon Danän. 


Utans, kels sevons 9 üno numön 

Studans mäl se Tsyinän äbinoms vikodans lä Pleds Bevünetik Lümpik 
Matematik in zif Washington (Tats Pebalöl) ün Yulul yela 2001. In 
mäted finik, kvip Tsyinänik evikodon kvipis Lamerikänik e Rusänik, 
kels efinons in plad telid. Kobo, Tsyinän egeton könis goldik mäl, 
Rusän egeton könis lul e Tats Pebalöl egetons könis fol. Letälenans 
matematik se Tsyiosenän Sulüdik, Bulgarän e Lindiyän id egetons 
könis. Läns jöldegkil ekompenons in Pleds Lümpik Matematik, kels 
erigons in Rumän. 


Düp kinik binos-li, begö! 

Bijop zifila : Bergamo in Litaliyän Nolüdik vilom, das kloks glügas 
seilons bevü düp teldegbalid soara e düp velid göda. Büo, kloks ela 
Bergamo etoenons düpi lafik alik. Ab bijop tikom, das mens it 
dalabons glokis anu, e no neodons meibis laodik somik. 


Nilikünan, begö! 

Cinädan Danänik ebumom laviani balid itjäfidik pro mens. Desin 
binon, das visitans zälas ela "Rock" paveigons medü polataned da 
cem, kö pabanons e paklinükons me kefs tülöl; fino pasobükons e 
palavons. Flano paveigons klots pösodas tefik in bogs vato- 
nedugolovik. Sperimänt pedunon ya ko lavian menik at lä zäl 
"Hurricane" in zif Bremen (Deutän). 

ÄTILS PRO FAMÜL LÖLI 


1. Ninükolös tonati, kel defon : 


е 0 
zaz 
ser 


2. Dislienükolös utani, kel no binom noatädan famik : 
ZOTRAM 
SATSURS 
REYID 
MOALES 


5. Ninükolös vödi, kel lölöfükon vödi balid, е kel primon vödi telid : 
(Geidavöd : Neviet) 


B--G 
4. Dislienükolös nemi zifa sököl, kel по leduton : 
WASHINGTON, LONDON, PARIS, BONN, MADRID 


5, Ninükolös nümi, kel defon : 12, 


16 14 22 18 


10 ? 


